VPRAŠANJA IN ODGOVORI, 16. 10. 2024
1. Ali je župnija s sedežem na območju LAS lahko partner v projektu, ki se sofinancira iz sredstev EKSRP?
Da, župnija je samostojni pravni subjekt s samostojnim pravno formalnim statusom (je registrirana) in je lahko partner v projektu.

2. V kateri sektor spada župnija?
To je odločitev posamezne LAS. Registrski organ župnij je Ministrstvo za kulturo, ki izdaja potrdila o njihovi pravni osebnosti. Cerkve in druge verske skupnosti so pravne osebe zasebnega prava, zato spada župnija v zasebni sektor partnerstva LAS Ovtar Slovenskih goric.

3. Imamo vprašanje glede prilaganja ponudb k vlogi za projekte investicijske narave, sofinancirane iz EKSRP. Ali je potrebno k vlogi priložiti ponudbo npr. za stroške gradnje, nakupa opreme in stroške zunanjih izvajalcev?
Ponudbe se k vlogi ne prilagajo. V programskem obdobju 2023-2027 je to sprememba in se ponudbe prilagajo k zahtevku za izplačilo.

4. Na kakšen način si lahko društvo kot partner v projektu obračuna ure dela in po kakšni urni postavki? So to lahko obračuni neposredni stroški osebja ali se uporabi urne postavke prostovoljstva? 
Če ima društvo zaposleno osebo, uveljavlja neposredne stroške osebja po določenih urnih postavkah (vodenje in koordinacijo projekta v višini 23,33 EUR/h, strokovna in tehnično pomoč pri projektu v višini 17,89 EUR/h, izvajanje neindustrijskih dejavnosti pri projektu v višini 13,24 EUR/h). 
Če pa želi društvo uveljavljati stroške dela članov društva pa se upoštevajo urne postavke za prostovoljsko delo (za organizacijsko delo 13,00 EUR/h, za vsebinsko delo 10,00 EUR/h, za opravljeno drugo prostovoljsko delo 6,00 EUR/h). Prostovoljci morajo imeti z društvom sklenjeno pogodbo o prostovoljskem delu, društvo pa mora biti vpisano v Vpisnik prostovoljskih organizacij in organizacij s prostovoljskim programom.

5. Ali je pri projektih investicijske narave, ki vključuje strošek gradnje, nujno uveljavljati 20 % pavšal (upravičenec je občina)?
Da.
